作者：吕胜己
词牌/韵律：沁园春

paragraphs: 月晃西窗，风掀斗帐，晓来梦回。
见满川惊鹭，长空瑞鹤，联翩来下，翔舞徘徊。
旋放金磐承积块，更轻撼琼壶撩冻澌。
毡帏小，近宝炉兽炭，沈水兰煤。
寒威。
酒力相欺。
荐绿蚁霜螯左右持。
问岁岁祯祥，如何中断，年年梅月，因甚愆期。
上绀碧楼，城高百尺，看白玉虬龙奔四围。
纷争罢，正残鳞败甲，天上交飞。